Ehdotus neuvoston päätökseksi yhteisön pelastuspalvelun toimintaohjelman perustamisesta



Virallinen lehti nro C 142 , 08/06/1995 s. 0019



Ehdotus neuvoston päätökseksi yhteisön pelastuspalvelun toimintaohjelman perustamisesta (95/C 142/13) (ETA:n kannalta merkityksellinen teksti) KOM(95) 155 lopull. - 95/0098(CNS) (Komission esittämä 3 päivänä toukokuuta 1995) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että tällä alalla vuodesta 1985 harjoitettu yhteisön toiminta on tehnyt mahdolliseksi jäsenvaltioiden välisen yhteistyön luomisen asteittain, ja vuodesta 1987 hyväksytyt päätöslauselmat (1) ovat tämän yhteistyön perusta, yhteisön pelastuspalveluyhteistyö (ympäristöä koskevat hätätilat mukaan lukien) osallistuu perustamissopimuksen tavoitteiden toteuttamiseen edistämällä erityisesti jäsenvaltioiden välistä yhteisvastuullisuutta ja osallistumalla ympäristön säilyttämiseen ja suojeluun; perustamissopimuksen 3 artiklan t kohdassa kehotetaan yhteisöä toteuttamaan aiheellisia toimenpiteitä pelastuspalvelun alalla näiden tavoitteiden saavuttamiseksi, lisäksi yhteisön ympäristön ja kestävän ja ympäristöä kunnioittavan kehityksen poliittinen toimintaohjelma (2) mainitsee pelastuspalvelun ja ympäristöä koskevat hätätilat alueena, jolle yhteisö antaa huomattavamman aseman; mainitussa ohjelmassa vaaditaan, että toteutetuissa toimissa otetaan huomioon tieteellinen tutkimus ja teknologian kehitys, yhteisön toimintaohjelman laatiminen kehittää osaltaan vielä tehokkaammin yhteistyötä tällä alalla; ohjelman olisi perustuttava laajasti alalta saatuun kokemukseen, jäsenvaltioiden pelastuspalvelusta ja ympäristön hätätiloista vastaavien ja alalla toimivien valmistamiseen tarkoitetut toimet ovat tärkeitä maiden valmiustason parantamiseksi, on myös tärkeätä toteuttaa Euroopan kansalaisille tarkoitettuja toimenpiteitä erityisesti heidän itsesuojelutasonsa nostamiseksi, pelastuspalvelualan neuvoa-antava komitea avustaa komissiota toimintaohjelman hallinnoinnissa; lisäksi komissio voi antaa komitean tutkittavaksi minkä tahansa muun pelastuspalveluun liittyvän kysymyksen, yhteisön yhteistyö täydentää kansallista pelastuspalvelu- ja ympäristön hätätilapolitiikkaa toissijaisuusperiaatteen mukaan lisätäkseen sen tehokkuutta; keskinäisten kokemusten jakaminen ja keskinäinen apu auttavat vähentämään ihmishenkien menetyksiä sekä taloudellisia ja ympäristövahinkoja koko yhteisössä, ja perustamissopimuksessa määrätään oikeuksista tämän päätöksen tekemiseksi vain 235 artiklassa, ON PÄÄTTÄNYT SEURAAVAA: 1 artikla Perustetaan yhteisön pelastuspalvelun toimintaohjelma, joka koskee myös ympäristön hätätiloja. Ohjelman koskemat toimet sekä yhteisön rahoitusavun myöntämisen yksityiskohtaiset säännöt luetellaan liitteessä. 2 artikla Komissio panee täytäntöön toimintaohjelman. Se voi määrätä ohjelman toteuttamiseksi muita toimia kuin liitteessä mainitut, jos paikallisia lisätoimia tarvitaan. Tällaiset lisätoimet arvioidaan etusijaisuuksien ja käytettävissä olevan rahoituksen mukaan. 3 artikla 1. Jokaisen toimintaohjelman yhteydessä toteutetun yksittäisen toimen on pyrittävä tukemaan, mukailemaan ja täydentämään jäsenvaltioissa pelastuspalvelun hyväksi tehtyä työtä. 2. Mainittujen yksittäisten toimien valinta tapahtuu erityisesti seuraavin perustein: a) osallistuminen jäsenvaltioissa pelastuspalvelualalla toimivien valmiustason parantamiseen heidän toimintakykynsä lisäämiseksi; b) osallistuminen pilottihankkeiden toimintatekniikoiden ja -tapojen kehittämiseen; c) osallistuminen kansalaisten valistamiseen ja kasvatukseen ja heidän tietoisuutensa edistämiseen erityisesti heidän itsesuojelutasonsa nostamiseksi. 3. Kaikki yksittäiset toimet toteutetaan läheisessä yhteistyössä kansallisten, alueellisten tai paikallisten viranomaisten kanssa. 4. Kaikissa toimissa otetaan huomioon yhteisön ja kansallisten asiaankuuluvien alojen tutkimustyön tulokset. 5. Komissio ja jäsenvaltiot rohkaisevat tämän ohjelman ja Euroopan yhteisön ammattikoulutuspolitiikan toteuttamisen toimintaohjelman keskinäistä toiminnallista täydentämistä. 4 artikla Komissiota avustaa ohjelman täytäntöönpanossa pelastuspalvelun neuvoa-antava komitea, joka muodostuu jäsenvaltioiden edustajista ja jonka puheenjohtajana toimii komission edustaja. Komission edustaja alistaa komitealle luonnoksen toteutettavista toimenpiteistä. Komitea antaa lausuntonsa luonnoksesta tarvittaessa äänestämällä määräajassa, jonka puheenjohtaja voi asettaa kyseisen tapauksen kiireellisyyden mukaan. Lausunto kirjataan pöytäkirjaan; lisäksi kullakin jäsenvaltiolla on oikeus vaatia, että sen kanta kirjataan pöytäkirjaan. Komissio ottaa tarkasti huomioon komitean antaman lausunnon. Se ilmoittaa komitealle tavasta, jolla se ottaa lausunnon huomioon. Lisäksi komissio voi antaa pelastuspalvelun neuvoa-antavan komitean tutkittavaksi mitä tahansa muita pelastuspalveluun liittyviä kysymyksiä. 5 artikla Komissio arvioi kolmen vuoden välein toimintaohjelman täytäntöönpanon ja ilmoittaa siitä 4 artiklassa tarkoitetulle komitealle. (1) EYVL N:o C 176, 4.7.1987, s. 1 EYVL N:o C 44, 23.2.1989, s. 3 EYVL N:o C 315, 14.12.1990, s. 1 EYVL N:o C 315, 14.12.1990, s. 3 EYVL N:o C 198, 27.7.1991, s. 1 EYVL N:o C 313, 10.11.1994, s. 1 (2) EYVL N:o C 138, 17.5.1993, s. 5 LIITE (1) >TAULUKON PAIKKA> (1) Tämän ohjelman toimintaan eivät kuulu tutkimus ja tekninen kehitys.